Ma yella nuɣal-d ɣer umusnaw nniḍen id-yefkan azal iweḥric-agi n tsuqilt, ad dnebder mass G. Mounin i d-yessufɣen adlis deg useggas n 1963. Degs yewwi-d awal ɣef wuguren yemxalafen n tsuqilt, daɣen yefka-d tamuɣli-ines u yenna-d belli tasuqilt d timlilit i d-yettilin ger tutlayin. Ma yella nedda d tikti-agi i d-yefka, nezmer ad d-ninni belli iwakken ad neqdec deg uḥric-agi n tsuqilt, ilaq ad nesɛu aṭas n tussniwin nniḍen icudden ɣer tesnilest.